**VODIČ ZA SLOBODAN PRISTUP INFORMACIJAMA**

**INSTITUT ZA INTERDISCIPLINARNE I MULTIDISCIPLINARNE STUDIJE (IIMS)**

**OSNOVNI PODACI O IIMS**

Naziv: Institut za interdisciplinarne i multidisciplinarne studije (IIMS)

Adresa: Jaglike Adžić bb, Podgorica

Telefon: 020414246

Web stranica: www.ucg.ac.me/iims

E-mail: iims@ucg.ac.me

**VRSTE INFORMACIJA U POSJEDU IIMS-a**

Institut posjeduje informacije koje se odnose na:

* Naučnoistraživačke projekte
* Publikacije i rezultate istraživanja
* Nastavne programe i kurikulume
* Finansijske izvještaje
* Podatke o zaposlenima
* Odluke upravnih tijela

**III PROCEDURA OSTVARIVANJA PRISTUPA INFORMACIJAMA**

**1. Pokretanje postupka**

Postupak se pokreće usmenim ili pisanim zahtjevom lica koje traži pristup informaciji.

Zahtjev mora biti potpun i razumljiv.

Na zahtjev se ne plaća administrativna taksa.

Zahtjev se može podnijeti:

* neposredno, u arhivi IIMS-a;
* putem pošte, na adresu: Jaglike Adžić bb, 81000 Podgorica;
* elektronskim putem na e-mai: iims@ucg.ac.me.

**2. Sadržina zahtjeva**

Zahtjev treba da sadrži:

- naziv informacije ili podatke na osnovu kojih se ona može identifikovati (orijentaciono vrijeme kada je informacija sačinjena, naziv organa ili tijela koji je stvaralac dokumenta i slično);

- način na koji se želi ostvariti pristup informaciji;

- podatke o podnosiocu zahtjeva (ime, prezime i adresa fizičkog lica ili naziv i adresa pravnog lica), odnosno njegovog zastupnika, predstavnika ili punomoćnika;

**3. Način ostvarivanja prava na pristup informaciji**

Podnosilac zahtjeva bira način na koji želi da ostvari pristup traženoj informaciji, i to:

* neposrednim uvidom u original ili kopiju informacije u prostorijama IIMS-a;
* prepisivanjem informacije od strane podnosioca zahtjeva u prostorijama IIMS-a;
* dostavljanjem kopije ili prepisa ili skeniranog dokumenta/informacije podnosiocu zahtjeva – neposredno, putem pošte ili elektronskim putem.

Pristup informaciji omogućava se na način koji je zahtijevao podnosilac zahtjeva, osim ako zahtijevani način pristupa tehnički nije moguć.

**4. Rok za odlučivanje po zahtjevu**

Po zahtjevu za pristup informaciji rješava se u zakonskom roku.

Ako je zahtjev za pristup informaciji nepotpun i nerazumljiv, pa se zbog toga po njemu ne može postupiti, od podnosioca će se zahtijevati da, u roku od osam dana od dana poziva, otkloni nedostatke prema uputstvu.

Ako podnosilac zahtjeva ne otkloni nedostatke u ostavljenom roku, zahtjev će se odbaciti.

Na ovu posljedicu upozoriće se podnosilac zahtjeva u pozivu za otklanjanje nedostataka. U tom slučaju rok za rješavanje počinje teći od dana prijema dopunjenog zahtjeva**.**

**5. Rješavanje po zahtjevu i pravna zaštita**

Po zahtjevu za pristup informaciji odlučuje se rješenjem.

Akt kojim se odbija zahtjev za pristup informaciji sadrži obrazloženje razloga zbog kojih se ne dozvoljava pristup traženoj informaciji.

Rješenjem kojim se dozvoljava pristup informaciji ili njenom dijelu, određuje se način i rok pristupa informaciji i troškovi postupka.

Protiv akta kojim je odlučeno o zahtjevu za pristup informaciji, može se izjaviti žalba Agenciji za zaštitu podataka o ličnosti i pristup informacijama, odnosno može se pokrenuti upravni spor ako je tražena informacija označena stepenom tajnosti.

**6. Rok za izvršenje rješenja**

Pristup informaciji omogućiće se u roku od tri radna dana od dana dostavljanja rješenja podnosiocu zahtjeva kojim je pristup dozvoljen, odnosno u roku od pet dana od kada je podnosilac dostavio dokaz o uplati troškova, ukoliko su isti određeni rješenjem.

**7. Troškovi postupka**

Troškove postupka snosi podnosilac zahtjeva.

Troškovi postupka odnose se samo na stvarne troškove prepisivanja, fotokopiranja, prevođenja i dostavljanja tražene informacije.

Troškovi postupka plaćaju se prije izvršenja rješenja u korist Budžeta Univerziteta Crne Gore na račun br. 510-279-76.

Lice sa invaliditetom i lice u stanju socijalne potrebe ne plaća troškove postupka.

**IV OVLAŠĆENA I ODGOVORNA LICA**

Lice zaduženo za postupanje po zahtjevu za slobodan pristup informacijama je:

Luka Šubarić, dipl.pravnik, tel.020 414 246, e-mail: [iims@ucg.ac.me](mailto:iims@ucg.ac.me) i/ili [lukas@ucg.ac.me](mailto:lukas@ucg.ac.me)

Lica odgovorna za donošenje akata po zahtjevima (rješenje, zaključak i drugo) su nadležni za oblast na koju se predmetni zahtjevi odnose unutar IIMS-a.